 -
                                     udskrift
                                          af
                     sø- og handelsrettens dombog
                                     ──────────
den 14. november 2000 kl. 10.00 blev af retten i sagen
h-0294-98
k/s albatros iv
(advokat casper moltke)
   mod
randy didriksen
(advokat bjarne s. jensen)
afsagt sålydende
                                       d o m:
1. sagens spørgsmål er om sagsøgeren, k/s albatros iv, har et krav mod sagsøgte, randy
didriksen, efter at have tvangssolgt hendes anpart i selskabet.
albatros iv har nedlagt påstand om at randy didriksen skal betale 56.500 kr. med procesrente
fra den 6. maj 1997, subsidiært fra sagens anlæg den 16. november 1998. randy didriksen
skal ifølge albatros iv betale beløbet fordi hun som anpartshaver er blevet afkrævet beløbet
som ekstraordinær rate med hjemmel i aftalegrundlaget og efter gyldig selskabsvedtagelse, og
fordi hun ikke blev frigjort i forbindelse med at albatros iv tvangsmæssigt solgte hendes an-
                                                 - 2 -
part.
randy didriksen har nedlagt påstand om frifindelse. hun gør gældende at hun er blevet frigjort
for sine forpligtelser over for albatros iv i forbindelse med tvangssalget, hvortil kommer at
albatros iv ikke har godtgjort at prisen ved tvangssalget ikke skal sættes højere end én kr.
der er mellem parterne enighed om at sagen vil have afgørende betydning for en række
anlagte og ikke anlagte sager med samme problemstilling vedr. tvangssolgte anparter.
2. tegningen
den 16. januar 1992 tegnede randy didriksen en kommanditistanpart a 100.000 kr. i albatros
iv der investerede i faste ejendomme. den samlede stamkapital var på 75 mio. kr. kontant
skulle indbetales 24.475 kr. pr. anpart. dette beløb blev betalt i rater. i tegningsaftalen hedder
det endvidere:
     "...
ved betaling efter forfaldstid tillægges der renter fra forfaldsdagen med 2% pr. påbegyndt
måned af forfaldne rater.
såfremt en pligtig indbetaling udebliver mere end 7 dage efter ovennævnte betalingsterminer,
er selskabet berettiget til for min regning at afhænde misligholdte anparter til anden side,
ligesom selskabet kan udøve alle sædvanlige misligholdelsesbeføjelser. ved en sådan
misligholdelse pådrager kommanditisten sig et erstatningsansvar efter almindelige regler. jeg
accepterer, at nærværende tegningsaftale kan tjene som grundlag for tvangsfuldbyrdelse.
jeg giver hermed kommanditselskabets direktør, komplementarselskabet albatros iv aps
fuldmagt til på mine vegne og med fuldt forpligtende virkning for mig indenfor min hæftelse at
underskrive låne- og garantiaftaler, samt underskrive aftaler om sikkerhedsstillelse herfor,
herunder i den ikke indbetalte del af kommanditanparterne med tillæg af fremtidigt henlagt
overskud.
..."
tegningerne af anparter blev i vidt omfang foretaget i strid med dørsalgsloven.
                                                 - 3 -
af vedtægter for albatros iv fremgår:
"...
2.   formål
       2.1selskabets formål er at erhverve og udleje attraktive ejendomme.
       3. kapitalforhold
       3.1kommanditselskabet etableres endeligt når der er tegnet anparter for en stamkapital
på 5 millioner kroner.
       3.5bestyrelsen er berettiget til, når og i det omfang den skønner det fornødent af hensyn
til selskabets drift, at foretage indkaldelse fra kommanditisterne af hele den resterende del af
kommanditanparten eller en del heraf. kommanditisterne er i så fald forpligtet til på anfordring
og senest 14 dage efter fremsættelse af betalingsanmodningen at foretage den krævede
indbetaling.
       7.0overdragelse og pantsætning af anparter.
       7.1kommanditanparterne er med forbehold af sel- skabets långiver/e og selskabets
godkendelse frit omsættelige.
       10.bestyrelse
       10.1selskabet ledes af en bestyrelse på 3 medlemmer, der vælges/udpeges for et år ad
gangen. 1 medlem vælges af generalforsamlingen. 2 medlemmer udpeges ved
komplementaren.
       10.2indtil første generalforsamling består bestyrelsen dog kun af bjarne skov larsen som
for mand og erling vester.
..."
af en oversigt over indskud m.v. fremgår at der blev betalt 2.175 kr. ved tegningen. der blev
betalt 10.575 kr. ved betaling af 17 rater i 1993 til 1998. der blev ekstraordinært opkrævet
2.250 kr. i 9 rater i 1996 og 750 kr. i 3 rater i 1997. endelig blev i 1997 opkrævet den
ekstraordinære rate på 56.500 kr.
3. regnskaberne
1992: der var et underskud på 2,3 mio. kr. grunde og bygninger var optaget til
anskaffelsespris. der foretoges ikke regnskabsmæssige afskrivninger på ejendommene der blev
                                                - 4 -
løbende vedligeholdt. bestyrelsen anså resultatet som tilfredsstillende. en del af den
langfristede gæld var finanslån i dm og chf på ialt 53,8 mio. kr. lånet var oprindeligt
garanteret af hafnia sø og industri, senere codan, der havde sikkerhed i skadesløsbreve og
bank- og girobeholdninger. der var blank revisionspåtegning.
1993: der var et underskud på 7,6 mio. kr. ejendommenes vedligeholdelsestilstand blev
betegnet som god. trods betydelig valutauro og deraf følgende kurstab anså bestyrelsen
resultatet for tilfredsstillende. et antal kommanditister var slettet på grund af manglende beta-
ling. 3 andele var gensolgt. bestyrelsen forudsatte at der skete gensalg af yderligere 30
andele, ellers skulle der foretages nedskrivninger. finanslånet var på ialt 79,2 mio. kr., nu
alene i chf. der var blank revisionspåtegning.
1994: der var et underskud på 1,9 mio. kr. ejendommenes vedligeholdelsestilstand blev
betegnet som god. bestyrelsen anså resultatet for tilfredsstillende. yderligere 63 anparter var
misligholdt ved manglende indbetalinger. der var foretaget nedskrivning med 90% af den
kontante indbetaling. finanslånet var på ialt 80,3 mio. kr., fortsat i chf. der var blank
revisionspåtegning.
af referatet af generalforsamlingen den 26. juni 1995 fremgår bl.a.:
"...
2. bestyrelsens beretning om selskabets virksomhed i det forløbne år.
der blev orienteret om at man ville skærpe indsatsen for nedbringelse af restancer, ved
henholdsvis gensalg samt fremsendelse til inkasso. der var ikke i budgettet afsat penge til
dette formål.
ifølge beretningen er 63 anparter misligholdt, anparterne er på vej til inkasso.
beretningen blev herefter godkendt af alle repræsenterede anparter.
3. forelæggelse af det reviderede årsregnskab til godkendelse.
bestyrelsesformanden gennemgik selskabets regnskab, side for side og post for post, som
herefter blev godkendt af alle repræsenterede anparter...."
                                               - 5 -
1995: der var et underskud på 3,3 mio. kr. ejendommenes vedligeholdelsestilstand blev
betegnet som god. bestyrelsen anså resultatet for tilfredsstillende. ud over den foretagne
udskiftning var 89 anparter misligholdt. der var foretaget nedskrivning med 90% af den
kontante indbetaling. der skulle foretages ekstraopkrævninger på 250 kr. pr. anpart pr. måned
fra 1. juni 1996 til 1. juni 2001. finanslånet var på ialt 83,4 mio. kr. i chf.
af referat af generalforsamling den 12. juni 1996 fremgår bl.a.:
"...
det blev oplyst at kommanditister som ikke betalte eller indgik betalingsaftale blev sendt til
incasso og efterfølgende i fogedretten.
bjarne skov larsen oplyste at nuværende finansiering udløb i januar 1997.
der skulle forhandles med garantistiller om forlængelse af finansieringen.
på forespørgsel blev det oplyst at det ikke kunne afvises at der kom yderligere
ekstraopkrævninger.
det ville bl.a. afhænge af forhandlinger om låneforlængelse med garantistiller.
det oplystes endvidere, at det ikke var muligt at afhænde anparter med positivt resultat i det
nuværende marked.
beretningen blev godkendt af alle repræsenterede anparter...."
1996: der var et overskud på 6,1 mio. kr. bestyrelsen anså resultatet for tilfredsstillende. der
var foretaget kurssikring af udlandslånet. lånet forventedes omlagt til dkk. en ejendom var
blevet renoveret for at holde på lejeren. der var fortsat 89 misligholdte anparter. fi-
nansieringen var forlænget til 21. januar 1998. bestyrelsen forventede kun en forlængelse i
yderligere ét år. kommanditisterne måtte derfor forvente kontant indbetaling af en del af
resthæftelsen. der kunne ydes henstand mod betaling af renter. der skulle foretages så store
indbetalinger at finansieringskilden kunne indfris ved hjælp af indbetalingerne og optagelse af
realkreditlån. der var pr. 31. december 1996 tilgodehavende indskudskapital på 17,5 mio. kr.
finanslånet var på 77,9 mio. kr. optaget i chf og dkk. der var blank revisionspåtegning.
der blev på generalforsamlingen den 25. juni 1997 stillet talrige kritiske spørgsmål, og flere
udtrykte mistillid til ledelsen.
1997: der var et overskud på 1,8 mio. kr. det fandt bestyrelsen tilfredsstillende. chf-lån var
omlagt til dkk. lånet var ved årets udgang nedbragt til 59 mio. kr. især ved ekstraordinære
                                               - 6 -
indbetalinger. der var foretaget ekstraopkrævning på 56.500 kr. pr. anpart, men en række
kommanditister havde ikke betalt eller indgået låneaftale. den tilgodehavende indskudskapital
var på 29,2 mio. kr. bestyrelsen adviserede tvangssalg af anparter hvor betalingsforpligtelsen
ikke var opfyldt. tvangssalg frigjorde ikke for betalingsforpligtelsen. der var blank
revisionspåtegning.
i brevet af 23. april 1997 med opkrævning af 56.500 kr. hedder det:
"...
som baggrund for opkrævningen skal anføres, at nuværende garantiforsikringskontrakt udløb
25. november 1996.
lånet er forlænget til den 31. december 1998, hvor- efter det forfalder til fuld indfrielse.
da det således ikke har været muligt, på nuværende tidspunkt at opnå refinansiering længere
end til 31. december 1998, må det forventes, at ny finan- sieringskilde kræver forøgelse af
egenkapitalen ved indbetaling fra kommanditisterne.
for at være på forkant med denne udvikling har bestyrelsen iværksat ovennævnte tiltag.
det skal præciseres, at de ekstraordinære indbetalinger ikke er iværksat for at inddække
driftsunderskud, men skal anvendes til nedbringelse af selskabets gæld.
vedlagt budgetter 1997/98, som udviser akkumuleret likviditet på kr. 42.8 mio ultimo 1998.
bestyrelsens beregninger viser, at kommanditisterne kan forvente, at der kan udbetales ca.
150.000,- pr. anpart ved projektets budgetterede ophør i 2006.
den opkrævede resthæftelse forfalder til betaling 6. maj 1997. sidste rettidige betalingsdato er
den 22. maj 1997...."
i 1999 blev komplementarselskabet og administrationsselskabet solgt til difko administration.
der skete i den forbindelse en række ændringer i selskabet. i årsberetningen for 1999 hedder
det bl.a.:
".....
med virkning fra 1. juli 1999 overgik administrationen af selskabet til difko-albatros a/s. i
                                                  - 7 -
forbindelse med administrationsskiftet er der sket en række ændringer i selskabets forhold. der
blev på en ekstraordinær generalforsamling den 26. november 1999 vedtaget følgende
ændringer:
        1.der er indført investordemokrati, således at der i den samlede bestyrelse på fem
personer nu vælges tre af kommanditisterne, mens to udpeges af administrator.
        2.der er indgået nye administrationsaftaler, der sikrer at selskabet på forhånd har
truffet aftale om, hvorledes de forskellige omkostninger skal godkendes og afholdes.
        3.der gives mulighed for indgåelse af låneaftaler med afdrag.
        4.der er tilbudt forlig i alle investorsager.
        5.der gives kommanditisterne mulighed for at generhverve tidligere tvangssolgte
anparter.
        6.der gives mulighed for at betalinger uden for resthæftelsen kan tilbagebetales.
        7.der etableres et marked for handel med anparter i selskabet.
.....
økonomisk udvikling
årets resultat udviser et underskud på dkk 29.082.000 mod et underskud sidste år på dkk
503.000.
de væsentligste årsager til nedgangen i resultatet er:
        1.selskabets bestyrelse har vurderet ejendommenes værdiansættelse og på baggrund
af den forventede indtjening ved anvendelsen af ejendommene fundet det nødvendigt at
foretage en ekstraordinær nedskrivning på ialt dkk 21.500.000.
        2.som nævnt ovenfor er administrator igang med en gennemgang af den enkelte
kommanditists gæld til selskabet. som følge af usikkerhed om værdiansættelsen af
                                                - 8 -
tilgodehavendet, har bestyrelsen besluttet at foretage en yderligere hensættelse til
imødegåelse af tab på kommanditisttilgodehavender på dkk 6.500.000. tilgodehavende
kommanditistindskud er herefter medtaget i årsregnskabet med dkk 20.459.000.
        3.i henhold til beslutning på den ekstraordinære generalforsamling i november 1999 er
der afsat dkk 2.000.000 til tilbagebetaling af kommanditistindskud uden for hæftelsen. beløbet
opgøres endeligt i indeværende år.
bestyrelsen anser resultatet for utilfredsstillende.
egenkapitalen udgør pr. 31.12.1999 dkk 4.021.000, svarende til 5.362 pr. anpart...."
revisorerne tog forbehold over for registrering og værdiansættelse af selskabets
tilgodehavender hos kommanditister.
4. opkrævninger og korrespondance
en oversigt over randy didriksens mellemværende med albatros iv viser et forfaldent
tilgodehavende på 59.113 kr. efter en længere række indbetalinger, senest den 1. maj 1997.
parterne er enige om at opgørelsen er retvisende, og at randy didriksen har betalt skyldige
beløb rettidigt indtil opkrævningen af 56.500 kr.
randy didriksens advokat gjorde i skrivelse af 21. maj 1997 indsigelse mod opkrævningen.
administrationsselskabet for albatros iv, det af bjarne skov larsen dominerede ddhe
administration sendte den 11. september 1997 følgende redegørelse til kommanditisterne,
herunder randy didriksen:
"...
selskabets resultater 1992 - 30.06.1997.
resultatet af selskabets drift for 1. halvår 1997 udviser et overskud på kr. 453.000 efter afdrag
af regnskabsmæssige afskrivninger kr. 292.000. det kan allerede nu konstateres at resultatet
for 2. halvår vil udvise et endnu større overskud.
                                                - 9 -
selskabet har herefter realiseret akkumulerede resultater fra 1992 - 30.06.1997 på ca. 7,5 mio
bedre end budgetteret i udbudsmaterialet.
det forbedrede resultat er udløst af lavere finansieringsomkostninger forårsaget af den lave
inflationstakt i perioden.
egenkapital, likviditet og gæld.
selskabets egenkapital er øget fra kr. 11,7 mio pr. 31.12.1996 til kr. 36,2 mio. pr. 30.06.1997
ved de foretagne ekstraopkrævninger samt periodens overskud. selskabets løbende
overskudslikviditet vil blive anvendt til at nedbringe selskabets gæld.
selskabets gæld, der pr. 1. januar 1996 udgjorde kr. 83,5 mio er dags dato nedbragt med kr.
22,2 mio til kr. 61,3 mio.
budgetterede resultater 1997-2006.
de lavere finansieringsomkostninger vil i perioden 1997-2006 kompensere de lavere
huslejeindtægter, således at resultatet af selskabets drift vil være meget bedre end
budgetteret og overskudsgivende i det resterende projektforløb.
årsagen hertil er endvidere de foretagne ekstraopkrævninger som anvendes til allerede nu at
afvikle selskabets gæld og dermed yderligere nedbringe selskabets finansieringsomkostninger.
den heraf følgende stærke økonomi og egenkapital sikrer samtidigt at yderligere
ekstraopkrævninger ikke er nødvendige.
kursgevinst på chf lån vedr. 1996 er realiseret i 1997 ved omlægning til dkk med en samtidig
nedsættelse af bankens fee.
den lave inflation har bevirket at ejendommens værdi p.t. ikke er steget som oprindeligt
budgetteret, men dette kompenseres af de større driftoverskud af selskabets drift.
etableringen af storebæltsbro, øresundsbro og ørestad forventes at medføre højere huslejer
og dermed højere salgsværdi for selskabets ejendomme.
                                              - 10 -
lejersituation.
administrationen har i 1996 og 1997 genforhandlet og etableret nye lejekontrakter i alle 3
ejendomme. alle kontrakter er realiseret til højere m² priser end vurdering fra statsautoriseret
ejendomsmægler.
der er senest indgået 3 årig lejekontrakt på ledigt lejemål i hørskætten. herefter er alle
selskabets ejendomme fuldt udlejet...."
5. tvangssalget
albatros iv sendte den 13. juni 1998 følgende til randy didriksen:
"...
i forlængelse af vore tidligere rykkerskrivelser kan vi oplyse at ovennævnte anpart nu er
tvangssolgt i overensstemmelse med tegningsaftalen. salgsprovenuet andrager kr. 1,00.
de er herefter udtrådt af samtlige rettigheder på anparterne, og har dermed ikke ret til
fremtidig udbytteudlodning eller deltagelse i generalforsamling.
selskabets krav mod dem i forbindelse med salget fastholdes og kan opgøres således:
skyldige rater .................56.500,00
- provenue ved tvangssalg ...........1,00
restkrav .......................56.449,00
der tages forbehold for yderligere forfaldne ubetalte rater. renter forbeholdes.
restkravet vil også fremover blive forrentet med 2% pr. påbegyndt måned i overensstemmelse
med tegningsaftalen.
...
erstatningsansvar som følge af deres misligholdelse forbeholdes...."
                                               - 11 -
randy didriksens advokat meddelte følgende i brev af 26. juni 1998 til albatros iv:
"...
under henvisning til min tidligere skrivelse til dem, hvor det blev meddelt, at investor standser
sine indbetalinger, kan jeg meddele dem, at investor for så vidt er indforstået med, at hans
tegningsaftale tvangssælges bedst muligt. blot er investor ikke enig med dem i
erstatningsopgørelse af den 13. juni 1998.
det fremgår af tegningsaftalen, at erstatningsopgø relsen skal finde sted efter de almindelige
regler om erstatningsansvar.
tidspunktet for opgørelsen af tabet må således være datoen for overdragelsen af anparten. pr.
denne dato kan kommanditselskabet gøre tabet mod investor gældende, hvis tegningsaftalen
er bindende for investor.
med hensyn til sidstnævnte spørgsmål om tegningsaftalen er bindende, henviser jeg til tidligere
skrivelse og til verserende retssag ved retten i svendborg og verserende sager ved sø- og
handelsretten i københavn. investor fastholder de tidligere meddelte forbehold.
ifølge de regnskaber jeg er i besiddelse af, og ifølge deres egne oplysninger er der ikke pr.
dato konstateret noget tab i k/s albatros iv - tværtimod fremgår det, at egenkapitalen er
positiv.
da der ikke foreligger noget tab, og da kommanditselskabsanparten er tvangssolgt af dem,
betragter investor sig for frigjort for de hæftelser, som fremgår af den underskrevne aftale.
de er under ingen omstændigheder berettiget til at opretholde indbetalingskravet samtidig med
at de meddeler investor, at hun ikke længere har krav på andel i overskuddet.
da det fremgår af deres skrivelse om tvangssalg, at mine klienter ikke længere har krav på
andel i overskuddet, skal jeg kræve, at de tilbagebetaler allerede indbetalte ordinære ydelser
inden 2 uger fra dato.
det understreges således, at investor anser sig for frigjort fra den ugyldige tegningsaftale..."
                                              - 12 -
6. dai
der er fremlagt en række salgslister fra dai. albatros iv figurerer for første gang i en prisliste
pr. 25. november 1999 med en pris på 0 kr. samme pris findes i en liste fra december 1999.
pr. 19. januar 2000 var prisen fortsat 0 kr. den 9. februar 2000 var prisen 1.200 kr. og den
16. maj 2000 var prisen 2.500 kr.
7. forklaringer
bjarne skov larsen forklarede at han og det af ham beherskede ddhe a/s efter forarbejder i
1990 udbød en række albatros-selskaber, herunder albatros iv der var baseret på
erhvervsejendomme. ejendommene blev inden købene vurderet af uafhængige mæglere.
ejendommene blev løbende vedligeholdt af albatros iv. vidnet var direktør og formand for
bestyrelsen for albatros iv. komplementarselskabet var domineret af vidnet.
komplementarselskabet udpegede to af de tre bestyrelsesmedlemmer. finansieringen blev
tilvejebragt gennem hafnia sø og industri a/s der indgik i hafnia-koncernen og senere blev
overtaget af codan. hafnia sø og industri benyttede schweiziske banker til finansieringen.
i slutningen af 1996 blev codan nervøse for værdien af ejendommene. de var også bekymrede
for de stigende restancer og var kommet i tvivl om ejendommenes evne til også i fremtiden at
afkaste den budgetterede leje. codan krævede derfor en betydeligt højere egenkapital. på det
tidspunkt var den oprindelige fem-årige garanti ved at udløbe. dette førte til opkrævningen i
april 1997 af 56.500 kr. hos den enkelte anpartshaver, alternativt forrentning af beløbet,
svarende til en månedlig betaling på 870 kr. samtlige betalinger indgik på selskabets til codan
pantsatte konto. den ekstraordinære indbetaling var en betingelse for fortsat finansiering.
da man i juni 1998 måtte iværksætte tvangssalg af anparter på hvilke der ikke var betalt
noget af det ekstraordinære bidrag, henvendte de sig til difko for at få vejledning m.h.t.
fremgangsmåden. tvangssalg var ønskeligt fordi det var ledelsens vurdering at de ikke
betalende anpartshavere ellers kunne få betydning på generalfor samlingen, og det kunne igen
føre til at selskabets kredit blev opsagt.
selskabet sendte 3 eller 4 rykkere til hver anpartshaver inden man skred til tvangssalg.
                                               - 13 -
værdien af anparten blev sat til 1 kr. det svarede til den økonomiske vurdering af
ejendommene. det var fra slutningen af 1998 eller begyndelsen af 1999 dai's opfattelse
(søren sørensen) at anparterne ikke var noget værd, dvs. at værdien var 0 kr., forudsat der
skete indbetaling af 56.500 kr. anparterne blev overtaget af et af vidnet ejet selskab. der
skete tvangssalg af ialt 147 anparter.
han forhandlede med difko fra foråret 1999 om difkos overtagelse af administrationen af bl.a.
albatros iv. overtagelse fandt sted pr. 1. juli 2000. de tvangsindløste anpartshavere kan, som
det fremgår af årsberetningen for 1999, generhverve deres anparter mod betaling af 56.500
kr. fristen for generhvervelse er på 2 år.
randy didriksen forklarede at hun er biblioteksassistent. hun købte anparten i albatros iv
efter uanmodet telefonisk henvendelse fra en sælger. efter møde samme dag underskrev hun
tegningsaftalen. hun betalte bidrag indtil der kom en opkrævning på 56.500 kr. den forstod
hun ikke, selskabet gik jo tilfredsstillende efter bestyrelsens opfattelse. hun henvendte sig
derfor til advokat efter opkrævningen var kommet. hun tilmeldte sig generalforsamlingen i
1998 ved fuldmagt. kort efter kom der brev om at anparten var tvangssolgt. herefter hørte
hun intet til albatros iv.
søren sørensen forklarede at han har været ansat i dai fondsmæglerselskab siden 1990.
siden juni 1997 har han været direktør. vidnet er ansvarlig for udarbejdelse af prislisterne.
dai's prislister udarbejdes efter faktiske handelspriser og vurderinger. listerne sendes til advo-
kater. de er tilgængelige for alle efter anmodning, og de kan ses på nettet.
priserne for albatrosselskaber er som udgangspunkt fastsat efter hvad investorer bød for de
forskellige anpar ter. dai turde i 1999 ikke selv sætte en pris. det skyldtes administrationen af
albatrosselskaberne. de angivne priser forudsætter at sælgeren er a jour med betalinger.
i forbindelse med en overdragelse skal betales 600 kr. i administrationsgebyr.
8. albatros iv har anført at det opkrævede beløb forfaldt i maj 1997, og at tvangssalg fandt
sted i juli 1998, mere end et år efter forfaldstid og efter adskillige rykkere. tvangssalget er
hjemlet i tegningsaftalen og kunne ikke komme som en overraskelse for randy didriksen.
der er ikke grundlag for at anfægte tegningsaftalen og de deri indeholdte vilkår. randy
                                               - 14 -
didriksen har uden indsigelse betalt hvad hun skulle i 5 år, indtil den ekstraordinære, store
opkrævning kom.
der er heller ikke grundlag for at anfægte tvangssalget. randy didriksens advokat har da også
anerkendt det i brevet af 26. juni 1998. tvangssalget bevirker ikke at randy didriksen bliver
frigjort for pligten til at betale de krævede 56.500 kr. dette er ikke hjemlet i aftalegrundlaget,
tværtimod angiver tegningsaftalen at misligholdelse fører til erstatningsansvar. det ville jo også
være besynderligt om misligholdende anpartshavere blev stillet bedre end de der opfylder
deres forpligtelser og betaler.
tvangssalget sket for at hindre misligholdende anpartshavere fra at udøve indflydelse på
selskabet. det er legitimt nok. hvis de misligholdende havde fået medbestemmelse, ville det
efter al sandsynlighed have ført til at codan havde standset finansieringen.
angivelserne af at resultaterne var tilfredsstillende, har ikke betydning. de er i øvrigt ikke
rigtige, for der var et akkumuleret underskud. oplysningerne vedr. egenkapitalen har heller
ikke betydning.
randy didriksen har ikke bevist at anparten havde en højere værdi end 0 kr. det var indtil
noteringen hos dai ikke muligt at fastslå en anden værdi. efter at anparterne er blevet noteret
hos dai, kan det fastslås at tvangskøbsprisen efter al sandsynlighed har været rigtig. fra de
angivne noterede priser skal trækkes 600 kr. i gebyr, så forholdet er det at albatros iv trods
selvkontraheringen har godtgjort at prisen er uanfægtelig.
9. randy didriksen har i første række anført at tvangssalg må sidestilles med en ophævelse
af retsforholdet mellem hende og albatros iv. efter tvangssalget er der derfor ikke grundlag for
at opkræve 56.500 kr. der kan efter aftalen kræves erstatning for et tab, men det er ikke
godtgjort at der foreligger et sådant. opkrævning skete efter krav fra långiveren. formålet var
at øge selskabets kreditværdighed. den manglende betaling af det opkrævede beløb fører
derfor ikke til et tab for selskabet.
opkrævningen af beløbet stemmer ikke med de positive oplysninger om selskabet i dets
årsberetninger. opkrævningen fremstår som uforståelig og ubegrundelig.
værdien på én kr. bestrides. den stemmer ikke med selskabets indre værdi. prisen er sket i
                                               - 15 -
forbindelse med selvkontrahering og holder derfor ikke. i hvert fald når der foreligger
selvkontrahering og positive oplysninger i regnskaberne, må det være albatros iv der skal
godtgøre at værdien ikke oversteg én kr.
10. rettens afgørelse
som sagen foreligger er der ikke grundlag for at tilsidesætte kommanditselskabets krav om
indbetaling af 56.500 kr. kommanditselskabets ret til at foretage tvangssalg er ikke bestridt.
afgørelsen må derfor tage udgangspunkt i at tvangssalget anses for berettiget.
værdiansættelse ved tvangssalget af randy didriksens anpart til én kr., efter det oplyste som
ubehæftet, må anses for at være vilkårlig og ikke i sig selv bindende for hende. der er
imidlertid heller ikke forelagt retten oplysninger der gør det muligt at komme frem til en anden
værdiansættelse. under hensyn hertil og til oplysningerne om priserne for anparter i albatros
iv på senere tidspunkt finder retten at måtte lægge værdiansættelsen til grund. der er herved
også lagt vægt på at randy didriksen efter difkos overtagelse af administrationen i lighed med
andre anpartshavere fik tilbud om tilbagekøb af anparten mod betaling af det skyldige beløb.
sagsøgers påstand tages derfor til følge, dog med procesrente fra sagens anlæg den 16.
november 1998 da forfaldsdato for den ekstraordinære betaling ikke var forud fastsat.
                           t h i k e n d e s f o r r e t:
inden 14 dage skal randy didriksen til k/s albatros iv betale 56.500 kr. med procesrente fra
den 16. november 1998 samt 10.000 kr. i sagsomkostninger.
                                        jens feilberg
                   bent nyløkke jørgensen                    per skousted
                      - 16 -
              (sign.)
 udskriftens rigtighed bekræftes
p. j. v. sø- og handelsretten, den
